มีอาการน้ำมูกใสๆไหล รู้สึกไม่สบายตัว กินยาแก้แพ้ไปอาการดีขึ้น พอเล่นน้ำสงกรานต์ ตื่นมามีอาการแสบคอ แล้วคลำเจอก้อนข้างลำคอ ข้างล่ะ 1 ก้อน บริเวณ กล้ามเนื้อคอ ไม่มีอาการเจ็บ ก้อนเคลื่อนที่ได้เล็กน้อย มีอาการไอ มีเสมหะ ขาวขุ่นบ้าง เขียวบ้าง แต่ก้อนก็ยังไม่หายไป มีเล็กลงบ้าง แต่บางวันก็ดูโตขึ้น ตอนนี้กลัวเรื่องมะเร็งต่อมน้ำเหลืองมากครับ
สวัสดีค่ะ การวินิจฉัยที่เป็นไปได้-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันการให้ได้การวินิจฉัยที่แน่นอนจำเป็นต้องตรวจร่างกายร่วมด้วย ดังนั้นหากก้อนที่มีอยู่ไม่หายไปหลังจากที่การติดเชื้อที่คอดีขึ้นหรือหายสนิทแล้ว ควรไปพบแพทย์เพื่อตรวจเพิ่มเติมการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วยหรือเปล่า ถ้ามีอาการเหล่านี้แนะนำให้รีบไปพบแพทย์ค่ะ